**Vispārējas vadlīnijas**

**uzņēmumu darba organizēšanai COVID -19 izplatīšanās laikā**

Vadlīnijas sagatavotas, pamatojoties uz epidemioloģiskās drošības pasākumiem un pretepidēmijas pasākumiem Covid-19 izplatības ierobežošanai.

**PAPILDU IETEIKUMI DAŽĀDU NOZARU UZŅĒMUMIEM:**

**Ārtelpu uzņēmējdarbība**

Ieteikumi attiecas uz uzņēmumiem, kas atrodas ārpus telpām un/vai kuru darbība tiek veikta ārpus telpām — tirdzniecības stendiem, lauku saimniecībām, karjeriem, komerciāliem mežiem vai citiem ārdarbiem, kur darba ņēmējiem nav iespējams pastāvīgi ievērot sociālās nošķiršanas vadlīnijas.

* Ja attiecībā uz konkrētu darbību nav iespējams pilnībā ievērot sociālās nošķiršanas vadlīnijas, ir jāapsver, vai šī darbība ir jāturpina, lai uzņēmums turpinātu darbību, un, ja tā ir, jāveic visas iespējamās ietekmes mazināšanas darbības, lai samazinātu pārnešanas risku starp darbiniekiem.
* Ja 2 metru attālumu starp klientu un darbinieku nevar saglabāt, darbiniekiem un klientiem ieteicams lietot maskas, vairogus vai jāuzstāda organiskā stikla barjeras, kur tas iespējams, kuras regulāri tīra. Regulāri nepieciešams atgādināt darbiniekiem par 2 metru distances ieturēšanu, kur tas ir iespējams.
* Jums jāinformē visi darbinieki, ka viņiem vajadzētu biežāk kā ierasts mazgāt rokas ar ziepēm un ūdeni 20 sekundes vai ilgāk vai dezinficēt rokas.
* Ja vairākiem darbiniekiem ir jādala norobežotas telpas, piemēram, transportlīdzekļu kabīnes, viņiem tās ir regulāri jāvēdina, un jābūt uzmanīgiem, lai nepieskartos sejai ar nemazgātām rokām. Pametot noslēgtas telpas, jāmazgā rokas ar ziepēm un ūdeni 20 sekundes vai ilgāk vai jālieto roku dezinfekcijas līdzeklis, ja nav iespēja nomazgāt rokas.
* Ja darbinieka kontakts ir tieši vērsts pret klientu, jāapsver iespēja, kā droši pārdot savus produktus vai pakalpojumus, neveicinot pūļa pulcēšanos un nodrošinot higiēnas pasākumus. To var izdarīt, iepriekš veicot pasūtījumus tiešsaistē vai pa tālruni, un, ja iespējams, apsverot piegādes pakalpojumus. Mijiedarbojoties ar klientiem, jāievēro 2 metru attālums.
* Lai aizsargātu personālu, ikdienā kolēģiem jāatgādina, lai darbā viņi ierodas tikai tad, ja jūtas pilnībā veseli un neviens viņu mājsaimniecībā neatrodas stingras izolācijas režīmā (Covid-19 pozitīvs).